Kaskenades maak leerproses lekker | Netwerk24
Kaskenades maak leerproses lekker
Deur Charné Kemp 19 November 2020 06:02
Frances van der Merwe, 'n matriekleerling, hou daarvan om ongewone posisies in te neem wanneer sy studeer.Foto: Verskaf
Dit is eksamentyd, en sommige Noord-Kaapse leerlinge raak kreatief om die leerproses draagliker en interessanter te maak.
Frances van der Merwe, 'n matriek­leerling aan die Hoërskool Diamantveld in Kimberley, strek graag oor 'n oefenbal en omskep die vakinhoud in stories en rympies om die inhoud vir die nasionale seniorsertifikaateksamen te bemeester. Sy span selfs die honde en katte as karakters in om haar Afrikaanse, Engelse en Duitse literatuur te laat insink.
Sy reken oudioboeke help haar om taalvakke te bemeester en 'n dieper insig in die simboliek van bekende werke te kry.
"Ek het al 'n storie opgemaak om die Kubaanse missielkrisis onder die knie te kry. My honde moes die rolle van John F. Kennedy en Nikita Kroestjof vertolk."
Frances, wat ook kunssinnig is, skep selfs skilderye van die mens se anatomie om biologie te bemeester.
"Anders maak ek rympies op van Sannie die sel wat twee persoonlikhede het wanneer seldeling plaasvind. Ek is gek oor kleur. Daarom plak en teken ek prente in my boeke. Prentjies en kleur vervang woorde soos water, wat ek met blou druppels teken, of bloed word rooi kolle en vuur word 'n vlam," sê sy
"Ek kan net nie stilsit wanneer ek leer nie. Op en af moet ek loop. Beweging verbeter seker my konsentrasievermoë."
Sommige vakke soos wiskunde vereis dat 'n leerling by 'n lessenaar sit en vraestelle uitwerk. Nie Frances nie.